van jacoppe de greve als erfgename
henrix wilen de greve van pellenberch
gheerde strote van pellenbch en jane
vand hagen als erfgename jans wilen
domphoets die geleidt waen tot den
goeden wilen katlinen wedewe jans
wilen scruyssincs diemen hiet claes
jans vander hallen van schore des jongen
die hoer docht heeft en lijsbette sijns wijfs
t het sijn comen int recht voer meye en scepen van loeve inde banck
aldaer de voirs iii psone versuekende na dat sij hoer beleidt hadden
doen lesen dat men hen houden woude in hoen beleide vande goeden
hier na bescr inde pchie van pellenbch gelegen Inden yersten van
enen huyse en hove met sijnre toebehoerten gelegen te dorspoele
tuschen de dorspoelstrate in deen zijde en de goede jans jongen ende
goert beys in dand It van ene boender lants gelegen op pellenbch
velt tuschen de goede goert coppens en jans vanden lare in deen side
en de goede gielijs wilen crauwel in dande It van ene hoefken
met den huyse daer op staende en met den anden sinen toebe
hoirten gelegen te dorspoele tuschen de goede des voirs gors
stroete en tdorspoelstraetken It van enen hoefken gelegen
aldaer tust tegen de goede staphans voirscr en de goede des
voirs gelee strote dit versueck aldus gesciet sijnde sprack
aen pauwels moens van bethekem de voirs goede seggende
dat de selve goede hem sculdich waen te volgen en dat
de voirs iii psone met den voirs hoen beleide aen de voirscr
goede verdoelt waen bij vele redene die hij daer toe dede
seggen en besund bij dien dat hij van janne halleman inde
voirs goede voer onsen genedigen hee en sijne manen van
leen gegoedt en gevesticht was also hij dat boet bij te brenge
daer op de voirs iii psone hen verantworden Seggende dat
hem de voirs aensprake engheen ontstade doen en sal want
al wart also geweest dat de voirs pauwels inde voirs goede
vanden voirs jane halleman gegoedt mocht sijn so waen
nochtan de selve goede van sijns wijfs wegen comen die bid
voirs guedingen niet geweest en heeft ende so was oic tvoirs
beleic geschiet eer de voirs pauwels inde voirs goede vanden
voirs jane halleman gegoedt was also dat openbairlic biden